GBAMI
“Mo Betlehem Efrata, . . . ma ha nɔ ko maa je o mi ba ye matsɛ ngɛ Israel ma a tsuo nɔ.”
Mika 5:2
E MI BAMI
“Benɛ a fɔ Yesu ngɛ Betlehem nɛ ngɛ Yudea, ngɛ Matsɛ Herode yi nɔ ɔ, ní leli komɛ je beleku kɛ ba Yerusalem.”
GBAMI
“A dla ye tade ɔmɛ ngɔ ha a he, nɛ ye bo ɔ lɛɛ a fɔ nɔ sɔ.”
La 22:18
E MI BAMI
“Benɛ ta buli ɔmɛ sɛu Yesu se ɔ, a ngɔ e tade ɔmɛ, nɛ a dla mi eywiɛ . . . se tade klɔii ɔ lɛɛ a lo kɛ je hiɔwe ba ma si, nɛ e be tsami he. Lɔ ɔ he ɔ, ta buli ɔmɛ de a he ke, ‘Wa ko gba enɛ ɔ; mohu nyɛ ha waa fɔ̃ nɔ sɔ, konɛ waa na nɔ nɛ nɔ́ nɛ e maa pee.’”
GBAMI
‘Yehowa hyɛɛ e nɔ saminya; e wu kake ngmelu po ku we ngɛ e wu ɔmɛ tsuo a kpɛti.’
La 34:20
E MI BAMI
“Se benɛ a su Yesu nɔ ɔ, a na kaa e gbo momo, lɔ ɔ he ɔ, a ku we e nane.”
GBAMI
“A plaa lɛ ngɛ wa yayami ɔmɛ a he.”
Yesaya 53:5
E MI BAMI
“Ta buli ɔmɛ a ti nɔ kake kɛ e we akplɔ ɔ gbɔ Yesu kasa mi; nɛ amlɔ ɔ, muɔ kɛ nyu je mi kɛ be.”
GBAMI
“Kɛkɛ nɛ a ngmɛ sika hiɔ yi nyingmi etɛ, nɛ a kɛ wo mi hiɔ.”
Zakaria 11:12, 13